**СРЕДНО УЧИЛИЩЕ „ПЕТКО РАЧОВ СЛАВЕЙКОВ” КРИЧИМ**

 **4220 гр. КРИЧИМ, бул. „Тракия ”№ 24, тел. 03145/24-73, e-mail:** **pslaveikov@abv.bg**

Преминаване на ученик в обучение от разстояние в електронна среда (ОРЕС)

Информация на основание чл. 12 и във връзка с чл.115а (Нов - ДВ, бр. 82 от 2020 г.) от Закона за предучилищното и училищното образование

Преминаването на отделен ученик в ОРЕС по негов избор / избор на родител е възможно:

1. До 30 учебни дни - по избор на ученика при условията на чл. 12, ал. 2 от Закона за предучилищното и училищното образование и след заповед на директора на училището, при наличие на необходимите технически и технологични средства.
2. Над 30 учебни дни - при обявена извънредна епидемична обстановка, когато присъственият образователен процес в училището не е преустановен, при наличие на необходимите технически и технологични средства, **до края на извънредната епидемична обстановка**, в следните случаи:

2.1. Ако поради здравословни причини, удостоверени с медицински документ, присъствието на ученика в училище поставя в риск живота или здравето му;

2.2. Ако поради здравословни причини, удостоверени с медицински документ, присъствието на ученика в училище поставя в риск живота или здравето на лица, с които той живее на един адрес;

2.3. По избор на ученика при условията на чл. 12, ал. 2 и след разрешение на началника на регионалното управление на образованието.

Обучението от разстояние в електронна среда включва дистанционни учебни часове, самоподготовка, текуща обратна връзка за резултатите от обучението и оценяване. В СУ ”Петко Рачов Славейков” то се осъществява в синхронен и асинхронен режим в електронната платформа Microsoft Teams. Седмичното разписание на часовете се получава от класния ръководител.

Оценяването се извършва ПРИСЪСТВЕНО, както следва:

1. за ученици, обучаващи се в ОРЕС по здравословни причини оценяването (писмено и устно) ще се извършва отделно от класа по определен от учителите график при спазване на всички противоепдемични мерки.
2. за ученици, обучаващи се в ОРЕС по желание оценяването (писмено и устно) ще се извършва заедно с класа при спазване на всички противоепдемични мерки, като ученикът ще бъде уведомяван своевременно за предстоящи писмени и устни изпитвания.